b'\n_START_ARTICLE_\nAvtorska pola\n_START_PARAGRAPH_\n\xc3\xa1vtorska p\xc3\xb4la \xc5\xbe, enota osebnega avtorskega dela in podlaga za obra\xc4\x8dun honorarja, obsega 30.000 znakov (\xc4\x8drk, \xc5\xa1tevilk, lo\xc4\x8dil, presledkov) ali pribli\xc5\xbeno 16 tipkanih strani. Ena tipkana stran je pribli\xc5\xbeno 1875, ena tipkana vrstica pa 62 do 63 znakov. Avtorska pola izhaja iz tiskovne pole, odtisnjene nerazrezane in nepreganjene pole papirja, ki predstavlja 8 listov ali 16 strani v knjigi._NEWLINE_To definicijo priznava tudi Avtorska agencija za Slovenijo, druga\xc4\x8de pa je z Dru\xc5\xa1tvom znanstvenih in tehni\xc5\xa1kih prevajalcev Slovenije, ki izhaja iz\xc2\xa0\xc2\xbbobra\xc4\x8dunske strani \xc4\x8distopisa izvirnika\xc2\xab; ta ima samo 1500 znakov, a brez presledkov.'